ddrg/super_eurlex huggingface dataset:
23.

LOÜ heitkoguste kontrollimiseks ettenähtud piirväärtused määratakse asjakohaselt kindlaks, võttes arvesse teavet kättesaadavate kontrollitehnoloogiate kohta, teistes jurisdiktsioonides kohaldatud piirväärtusi ning järgmisi dokumente: a) VOC Concentration Limits for Architectural Coatings Regulations — SOR/2009-264; b) VOC Concentration Limits for Automotive Refinishing Products. SOR/2009-197; c) Proposed regulations for VOC Concentrations Limits for Certain Products; d) Guidelines for the Reduction of Ethylene Oxide Releases from Sterilization Applications; e) Environmental Guideline for the Control of Volatile Organic Compounds Process Emissions from New Organic Chemical Operations. PN1108; f) Environmental Code of Practice for the Measurement and Control of Fugitive VOC Emissions from Equipment Leaks. PN1106; g) A Program to Reduce Volatile Organic Compound Emissions by 40 Percent from Adhesives and Sealants. PN1116; h) A Plan to Reduce VOC Emissions by 20 Percent from Consumer Surface Coatings. PN1114; i) Environmental Guidelines for Controlling Emissions of Volatile Organic Compounds from Aboveground Storage Tanks. PN1180; j) Environmental Code of Practice for Vapour Recovery during Vehicle Refueling at Service Stations and Other Gasoline Dispersing Facilities. PN1184; k) Environmental Code of Practice for the Reduction of Solvent Emissions from Commercial and Industrial Degreasing Facilities. PN1182; l) New Source Performance Standards and Guidelines for the Reduction of Volatile Organic Compound Emissions from Canadian Automotive Original Equipment Manufacturer (OEM) Coating Facilities. PN1234; m) Environmental Guideline for the Reduction of Volatile Organic Compound Emissions from the Plastics Processing Industry. PN1276; n) National Action Plan for the Environmental Control of Ozone-Depleting Substances (ODS) and Their Halocarbon Alternatives. PN1291; o) Management Plan for Nitrogen Oxides (NOx) and Volatile Organic Compounds (VOCs) — Phase I. PN1066; p) Environmental Code of Practice for the Reduction of Volatile Organic Compound Emissions from the Commercial/Industrial Printing Industry. PN1301; q) Recommended CCME (5) Standards and Guidelines for the Reduction of VOC Emissions from Canadian Industrial Maintenance Coatings. PN1320; r) Guidelines for the Reduction of VOC Emissions in the Wood Furniture Manufacturing Sector. PN1338.
(64)

Hanke korraldamise korral oleks Portugal pidanud maksma EDP-le elektriostulepingu kontsessiooniperioodi lõpus (aastal 2020) amortiseerimata varade hinna. Teiseks on pikendamishinna aluseks eeldus, et elektri hind on 50 eurot megavatt-tunni eest. Tuleb märkida, et samal ajal hinnatud luhtunud kulude hüvitise aluseks oli 36 eurot megavatt-tunni eest. Kui kasutada pikendushinna arvutamisel seda hinnangut, oleks Portugal peale maksnud (nüüdispuhasväärtus oleks olnud – 15,4 miljonit eurot). Seetõttu on need hinnangulised hinnad luhtunud kulude otsuses kasutatud hinnangutega võrreldes Portugali riigi jaoks kindlasti kasulikumad ja kajastavad mõlema finantsasutuse konservatiivsust.
(3)

Seepärast on standard ISO 17994:2004(E) asendatud uuema versiooniga ISO 17994:2014 „Vee kvaliteet – Nõuded mikroorganismide suhtelise taastumise võrdlemiseks kahe kvantitatiivse meetodi abil“. Euroopa Standardikomitee on kõnealuse rahvusvahelise standardi üle võtnud ja nimetanud selle Euroopa standardiks EN ISO 17994:2014. Vastavalt direktiivile 2006/7/EÜ on asjakohane määrata standard EN ISO 17994:2014 kui mikrobioloogiliste meetodite võrdväärsuse standard.
(3)

Lepingu artiklis 61 on sätestatud, et liit ja Austraalia võivad kohaldada kuni lepingu jõustumiseni ajutiselt teatavaid lepingu sätteid, mille lepinguosalised on ühiselt kindlaks määranud.
(4)

Kigali muudatus on vajalik selleks, et aidata rakendada nõukogu otsusega (EL) 2016/1841 (7) heakskiidetud Pariisi kokkulepet eesmärgi osas hoida üleilmne temperatuuri tõus tunduvalt alla 2 °C võrreldes industriaalühiskonna eelse tasemega ning jätkata jõupingutusi, et piirata temperatuuri tõusu veelgi, et see jääks 1,5 °C piiresse võrreldes industriaalühiskonna eelse tasemega.
(2)

Esitatud küsimused olid järgmised. a) Kas lubatud rodentitsiidide toimeainete keemiline mitmekesisus liidus on kahjulikes sihtorganismides resistentsuse tekke minimeerimiseks piisav? b) Kas uuendamistaotluses täpsustatud eri kasutusviiside puhul on olemas alternatiivsed lubatud biotsiidid või mittekeemilised tõrje- ja ennetusmeetodid? c) Kas kõnealuste alternatiividega kaasneb oluliselt väiksem risk inimeste ja loomade tervisele ning keskkonnale? d) Kas kõnealused alternatiivid on piisavalt tõhusad? e) Kas kõnealustel alternatiividel ei ole muid olulisi majanduslikke või praktilisi puudusi?
(2)

Iirimaa osalemisele ülalnimetatud määruses ei seata eritingimusi, samuti ei ole vaja üleminekumeetmeid. Komisjon märgib, et Euroopa Parlamendi ja nõukogu määrus (EL) 2015/848 (2) on Iirimaa suhtes siduv ja praegu Iirimaa esitatud teatises käsitletud meetmega üksnes ajakohastatakse kõnealuse määruse lisa, milles on loetletud riiklikud maksejõuetusmenetlused.
Komisjoni otsust 2012/757/EL (14) (käitamise ja liikluskorralduse KTK) tuleks korrapäraselt kontrollida ja – kui see on õigustatud – tuleks otsus läbi vaadata kandmaks hoolt selle eest, et otsus on jätkuvalt ajakohane ning et see tagab raudteeveo-ettevõtjate ja taristuettevõtjate seas, eeskätt piiriülese käitamise korral, optimaalse ühtlustamise, ohutuse ja käitamisnõuete koostalitluse liidese tasandil. Selles tuleks arvesse võtta ka i) ERTMSi toimimise toetamiseks olulisi tehnoloogilisi elemente, millele on viidatud põhjenduses 28; ii) ohutuskultuuri ja inimtegurit ning iii) rongi ja marsruudi ühilduvust.
(8)

Olles teatavaks võtnud kõigi selliste liikmesriikide nõusoleku, kelle suhtes otsus 2008/615/JSK on siduv, otsustas nõukogu 18. mail 2017. aastal, et Tšehhi Vabariik on täielikult rakendanud otsuse 2008/615/JSK 6. peatüki andmekaitset käsitlevad üldsätted.
(8)

Olles teatavaks võtnud kõigi selliste liikmesriikide nõusoleku, kelle suhtes otsus 2008/615/JSK on siduv, otsustas nõukogu 19. juunil 2017. aastal, et Kreeka on täielikult rakendanud otsuse 2008/615/JSK 6. peatükis esitatud andmekaitse üldsätted.
(12)

CFTC eeskirjades, mida kohaldatakse tagatiste suhtes börsiväliste tuletislepingute puhul, mida ei kliirita keskse vastaspoolega, on nõutud ainult alustamise tagatise vahetamist CFTC eeskirjade paragrahvis 23.151 sätestatud nn kaetud vastaspoolega. Kaetud vastaspool on vastaspool, kes on finantssektori lõppkasutaja olulise riskipositsiooniga vahetuslepingutes või vahetuslepinguid sõlmiv üksus, kes sõlmib vahetustehingu vahetuslepinguid sõlmiva kaetud üksusega. CFTC eeskirjade paragrahvi 23.150 kohaselt on oluline riskipositsioon vahetuslepingutes selline börsiväliste kliirimata tuletisinstrumentide keskmine päevane tinglik väärtus, mis ületab 8 miljardit USA dollarit (8 000 miljonit), kusjuures analoogne künnis, mis on sätestatud komisjoni delegeeritud määruse (EL) 2016/2251 (3) artiklis 28, on 8 miljardit eurot (8 000 miljonit). Liidus variatsioonitagatise vahetamise nõudega ei ole kehtestatud olulisuse künnist ja seda kohaldatakse kõigi vastaspoolte suhtes, kes kuuluvad määruse (EL) nr 648/2012 artikli 11 lõike 3 kohaldamisalasse. CFTC eeskirjades alustamise ja variatsioonitagatise kombineeritud minimaalseks ülekandesummaks on tagatist käsitlevates lõplikes reeglites sätestatud 500 000 USA dollarit, samal ajal kui delegeeritud määruse (EL) 2016/2251 artiklis 25 on vastav nõue 500 000 eurot. Võttes arvesse, et valuutaerinevuste mõju ei ole suur, tuleks need summad lugeda samaväärseks.
(10)

Seni on nõukogu osalenud ELi portaalis katseprojektide kaudu. Kuna nimetatud katseprojektid on olnud positiivsed, tuleks sätestada nõukogu dokumentide suhtes avatud andmete poliitika, et seni saadud kogemused maksimaalselt ära kasutada ning võimaldada nõukogul määratleda dokumentide avaldamist ja taaskasutamist reguleerivad tingimused.
(3)

Selleks et võimaldada lepingu alusel luua ühiskomitee, millest saab liidu ja Ameerika Ühendriikide jaoks lepingu nõuetekohase rakendamise kohta teabe vahetamise foorum, ning et lubada liidu järelevalveasutustel rakendada kindlustusgrupi järelevalve valdkonnas ühtlustatud tegevuspõhimõtteid, mis on juba võimalik selles valdkonnas praegu kehtiva liidu õigusraamistiku alusel, tuleks lepingu artikleid 4 ja 7 kohaldada ajutiselt kuni lepingu sõlmimiseks vajalike menetluste lõpuleviimiseni,
(128)

Komisjon nõustub, et rahvusvahelisest kaubandusest mõjutatud elektri suurtarbijate jaoks võib elektrihind iseenesest olla stiimul energiatõhususe suurendamiseks, võttes arvesse, et elektri suurtarbijate jaoks moodustab energia suure osa tootmiskuludest. See stiimul on olulisem ettevõtjate jaoks, kes puutuvad kokku teatud tasemel rahvusvahelise kaubandusega, kuna konkurentsisurve ajendab ettevõtjaid olema tõhus. Kuna ka need ettevõtjad peavad maksma vähemalt 15 % koostootmise lisatasust, tugevdab see minimaalne panus tegelikult stiimuleid, et rahvusvahelise konkurentsiga silmitsi seisvad ettevõtjad peavad investeerima energiatõhususmeetmetesse. Selle tõendamiseks, et vähendused ei kõrvalda stiimuleid elektri väiketarbijate jaoks, ei esitatud mingeid andmeid. Saksamaa ametiasutused on siiski piiranud vähendusi teatud tasemel rahvusvahelise konkurentsiga silmitsi seisvate elektri suurtarbijate jaoks alates 1. jaanuarist 2017 ja suurt osa 2016. aasta abisaajatest võib käsitleda elektri suurtarbijatena. Saksamaa ametiasutused on sidunud vähendused ka tingimusega, et osaleda tuleb energia- või keskkonnajuhtimissüsteemis. Lõpuks, nagu allpool üksikasjalikumalt vaadeldakse, on Saksamaa ametiasutused säilitanud omapanuse 15 % ulatuses koostootmise lisatasust. Komisjon teeb seetõttu järelduse, et vähendused muudetud kujul ei kõrvalda elektri suurtarbijate jaoks stiimuleid oma energiatõhususe suurendamiseks. Ajavahemiku 2011–2018 kohta ja seoses elektri väiketarbijatega esitasid Saksamaa ametiasutused kohandamiskava, mis suurendab energiatõhususe stiimuleid elektri väiketarbijate jaoks.
(3)

Akrüloüülfentanüül on liidus olnud kättesaadav alates vähemalt 2016. aasta aprillist ja seda on tuvastatud kuues liikmesriigis. Enamasti on kõnealust ainet konfiskeeritud vedeliku vormis, kuid seda on tuvastatud ka tablettide, pulbri ja kapslitena. Tuvastatud kogused on suhteliselt väikesed, kuid tuleks arvestada sellega, et aine toime on väga tugev.
(5)

Selleks et tagada lepingu eesmärkide saavutamine ja eelkõige parandada Poola ja Ukraina vahelist liiklust, on asjakohane, et leping sisaldaks sätteid, mis lihtsustavad hooldustöödele ja nendega seotud impordile kohaldatavaid käibemaksueeskirju.
(6)

Seetõttu on meede siseturu nõuetekohase toimimise ning ausa konkurentsi tagamise vajaduse seisukohast vastuvõetav ning samuti on see kooskõlas liidu tervise-, keskkonna-, energia- ja transpordipoliitikaga.
(7)

Ka Bulgaaria puhul jõuti funktsionaalse õhuruumiosa DANUBE tulemuslikkuse kavas kehtestatud kavandatud ja tegeliku liikluse vahelise erinevuse 2015. aasta häiretasemeni. 2015. aastal oli tegelik liiklus kavandatust 22,7 % tihedam. Võimatus planeerida lende Ukraina õhuruumi idaosa ja Musta mere ulatuslikes piirkondades muutis liiklusvooge märkimisväärselt. Ehkki kriis puhkes 2014. aastal, kestis see kauem ja sel oli Bulgaaria õhuruumis toimuvale liiklusele algselt prognoositust ulatuslikum mõju. Bulgaaria õhuruumi läbivaid liiklusvooge mõjutas ka nõudluse vähenemine Venemaa Föderatsiooni ja Türgi vahelisel liiklussuunal ning vastavalt Ukrainas ja Venemaa Föderatsioonis registreeritud õhusõidukite ülelendude vastastikune keelamine. Seetõttu ollakse seisukohal, et häiretasemeni jõuti tulemuslikkuse kava vastuvõtmise ajal ettenägematute asjaolude tõttu, mis on nii vältimatud kui ka Bulgaaria kontrolli alt väljas, mistõttu on täidetud rakendusmääruse (EL) nr 390/2013 artikli 17 lõike 1 punkti b ja artikli 19 lõike 2 tingimused.
(81)

Pank vaatas ka oma strateegia läbi ning vähendab veelgi oma tegevuskulusid (vt ka tabel 1). Eelkõige on pank vähendanud oma filiaalide arvu 24 filiaalilt 2012. aastal üksnes 15ni 2016. aasta lõpus. Menetluse algatamise otsuse ajal oli pank kavatsenud vähendada filiaalide arvu üksnes [18–22ni]. Sama ajavahemiku jooksul on pank vähendanud oma töötajate arvu 621 täistööajale taandatud töötajalt [460–490] täistööajale taandatud töötajani (– [20–30] %). 2017. aasta lõpuks vähendatakse seda arvu veelgi [374–425] täistööajale taandatud töötajani (– [30–40] %) ning eesmärk on jõuda 2018. aasta lõpuks [340–390] täistööajale taandatud töötajani (ligikaudu – [30–40] %). Panga ümberkorraldamiskavas oli menetluse algatamise otsuse ajal kavandatud töötajate arvuks [460–490] täistööajale taandatud töötajat 2017. aasta lõpuks (mis vastab üksnes [20–30] % vähenemisele võrreldes 2012. aasta lõpuga). Need märkimisväärsed täiendavad kulude vähendamise meetmed kajastuvad panga kulude ja tulude suhtarvus, mis on langenud 55,3 %-lt 2012. aastal 50,3 %-le 2016. aastal. Eeldatakse, et see suhtarv väheneb veelgi: 2017. aasta lõpuks [45–55] %ni ja 2018. aasta lõpuks koguni [40–50] %ni. Menetluse algatamise otsuse ajal oli panga eesmärgiks endiselt tagada 2017. aastal kulude ja tulude suhtarv [50–60] %. Seega on selge, et pank on teinud olulisi täiendavaid kulude vähendamise jõupingutusi võrreldes menetluse algatamise otsuse ajal kavandatuga. Need lisajõupingutused aitavad suurendada panga kasumlikkust ja seega tema elujõulisust. Teatavad tegevuskulude eesmärgid, mis on kohustustes sätestatud, aitavad tagada, et pank rakendab ülejäänud kulude vähendamisi, nagu on kavandatud, et tagada oma elujõulisus.
(26)

Vietnami ametiasutused ei suutnud esitada olulist teavet, mis tõendaks, et nad on võtnud kõik vajalikud parandusmeetmed, et vältida ETR-kalapüügi käigus püütud antarktika kihvkala jõudmist nende territooriumile. See ei vasta FAO ETR-kalapüügi vastase rahvusvahelise tegevuskava punktile 66, milles on sätestatud, et riigid peaksid võtma kõik vajalikud rahvusvahelise õigusega kooskõlalised meetmed, et vältida selliste laevade püütud kalaga kauplemist, mille asjakohane piirkondlik kalandusorganisatsioon on tunnistanud ETR-kalapüügiga tegelevateks laevadeks, või sellise kala importimist nende territooriumile.
(5)

Komisjonile laekunud teabe põhjal tundub, et Sri Lanka on täitnud rahvusvahelisest õigusest tulenevad asjakohased kohustused ja võtnud vastu piisava õigusraamistiku, et võidelda ETR-kalapüügi vastu. Ta on võtnud kasutusele piisava ja tõhusa seire- ja kontrollisüsteemi, mille raames registreeritakse püügiandmed nüüd püügipäevikus, on kehtestatud kalalaevade raadiokutsungid ja paigaldatud kogu avamerelaevastikule laevaseiresüsteem (VMS). Ta on loonud hoiatava karistussüsteemi, vaadanud läbi kalandusõiguse raamistiku ja taganud kalapüügi sertifitseerimise süsteemi nõuetekohase rakendamise. Sri Lanka täidab paremini oma rahvusvahelisi kohustusi, mis tulenevad piirkondlike kalavarude majandamise organisatsioonide soovitustest ja resolutsioonidest, nagu näiteks sadamariigi kontrollimeetmed. Ta on piirkondlike kalavarude majandamise organisatsioonide eeskirjad Sri Lanka õigusesse üle võtnud ning vastu võtnud ETR-kalapüügi vastu võitlemise riikliku tegevuskava kooskõlas ÜRO ETR-kalapüügi vastase rahvusvahelise tegevuskavaga.
(2)

Koosõlas lepingu artikliga 221 tuleks kehtestada nimekiri 15 isikust, kellel on erialateadmised ning kogemused õiguses ja rahvusvahelises kaubanduses ning kes on valmis tegutsema vahekohtunikena. Seda on vaja lepingus sätestatud vaidluste lahendamise mehhanismide rakendamiseks.
(8)

Olles teatavaks võtnud kõigi selliste liikmesriikide nõusoleku, kelle suhtes otsus 2008/615/JSK on siduv, otsustas nõukogu 18. mail 2017. aastal, et Portugal on täielikult rakendanud otsuse 2008/615/JSK 6. peatükis esitatud andmekaitse üldsätted.
(3)

Furanüülfentanüül on liidus olnud kättesaadav alates vähemalt 2015. aasta juunist ning seda on avastatud 16 liikmesriigis. Enamasti on seda konfiskeeritud pulbrilisel kujul, kuid samuti vedeliku ja tablettidena. Avastatud kogused on suhteliselt väikesed. Samas tuleks nende koguste puhul arvestada aine toimega.
(3)

Pärast liidu ja Colombia vahelist teabevahetust kaubanduslepingu rakendamise küsimuses teatas Colombia liidule, et tal on kavas lisada 2. alajakku märkus, millega täpsustatakse, et mõiste „hankija“ hõlmab kõiki keskvalitsusest madalama tasandi hankijaid, kes ei ole tegevad tööstuses ega kaubanduses. Liit ja Colombia on mõlemad sellise muudatusega nõus ning leiavad, et see ei nõua kompenseerivaid kohandusi.
(4)

Euroopa Parlamendi ja nõukogu määruse (EL) nr 1308/2013 (1) artikli 75 lõike 1 ja artikli 76 lõike 1 kohaselt võib puu- ja köögiviljasektori tooteid, mis on mõeldud tarbijale värskelt müümiseks, turustada üksnes siis, kui need on vastavuses kohaldatavate turustusstandarditega, veatud, turustatava kvaliteediga ning kui on näidatud nende päritoluriik.
(2)

Määruse (EL) nr 795/2014 (EKP/2014/28) artikkel 23 volitab Euroopa Keskpanka (EKP) kohaldama selle määruse rikkumise korral sanktsioone. See artikkel sätestab ka nõude, et EKP peab vastu võtma otsuse sanktsioonide summa arvutamise metoodika kohta, et suurendada EKP poolt sanktsioonide kohaldamise põhimõtete ja protseduuride läbipaistvust.
(6)

14. veebruaril 2017 jõudis toiduohutusamet oma teaduslikus arvamuses „Scientific Opinion on the safety of taxifolin-rich extract as a novel food pursuant to Regulation (EC) No 258/97“ (2) („Teaduslik arvamus taksifoliinirikka ekstrakti kui toidu uuendkoostisosa ohutuse kohta vastavalt määrusele (EÜ) nr 258/97“) järeldusele, et taksifoliinirikka ekstrakti kasutamine on kavandatud eesmärgil ja kogustes ohutu.
(6)

Euroopa Parlamendi ja nõukogu direktiivis 2002/46/EÜ (3) on sätestatud nõuded toidulisanditele. Euroopa Parlamendi ja nõukogu määruses (EÜ) nr 1925/2006 (4) on sätestatud nõuded vitamiinide, mineraaltoitainete ja teatud muude ainete toidule lisamise kohta. Euroopa Parlamendi ja nõukogu määruses (EL) nr 609/2013 (5) on sätestatud koostise ja teabe üldnõuded imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta. Kõnealuseid õigusakte võib kohaldada pärmi β-glükaanide suhtes. Seepärast tuleks pärmi β-glükaanide kasutamist lubada, piiramata kõnealuse ja mis tahes muude, määrusega (EÜ) nr 258/97 paralleelselt kehtivate õigusaktide nõuete kohaldamist.
(4)

Saksamaa on seisukohal, et standard ei sisalda ühtki sätet, mis tagaks asjaomaste ehitustoodete toimivuse, kui need on paigaldatud maavärina- või üleujutusohuga piirkondadesse. Mahutite disaini, tugikonstruktsioonide ja kinnitamise osas puuduvad hindamismeetodid kõnealuste eesmärkide jaoks täielikult. Lisaks sellele ei saa hinnata, kui hästi peavad mahutid vastu maavärinast või üleujutusest tingitud koormusele.
(6)

Mitmeaastane raamistik peaks sisaldama sätteid, mis tagavad vastastikuse täiendavuse liidu teiste organite ja asutuste ning samuti Euroopa Nõukogu ja muude põhiõiguste valdkonnas tegutsevate rahvusvaheliste organisatsioonide volitustega. Mitmeaastase raamistiku seisukohalt on kõige olulisemad liidu organid ja asutused Euroopa Varjupaigaküsimuste Tugiamet, mis on loodud Euroopa Parlamendi ja nõukogu määrusega (EL) nr 439/2010; (5) Euroopa Piiri- ja Rannikuvalve Amet (Frontex), mis on asutatud nõukogu määrusega (EÜ) nr 2007/2004 (6) ning nimetatud ümber Euroopa Parlamendi ja nõukogu määrusega (EL) 2016/1624; (7) Euroopa rändevõrgustik, mis on loodud nõukogu otsusega 2008/381/EÜ; (8) Euroopa Soolise Võrdõiguslikkuse Instituut, mis on loodud Euroopa Parlamendi ja nõukogu määrusega (EÜ) nr 1922/2006; (9) Euroopa Andmekaitseinspektor, kelle ametikoht on loodud Euroopa Parlamendi ja nõukogu määrusega (EÜ) nr 45/2001; (10) Euroopa Liidu Võrgu- ja Infoturbeamet (ENISA), mis on loodud Euroopa Parlamendi ja nõukogu määrusega (EL) nr 526/2013; (11) Eurojust, mis on moodustatud nõukogu otsusega 2002/187/JSK; (12) Euroopa Politseiamet (Europol), mis on asutatud nõukogu otsusega 2009/371/JSK; (13) Euroopa Liidu Õiguskaitsekoolituse Amet (CEPOL), mis on loodud Euroopa Parlamendi ja nõukogu määrusega (EL) 2015/2219; (14) Euroopa Elu- ja Töötingimuste Parandamise Fond (Eurofound), mis on loodud nõukogu määrusega (EMÜ) nr 1365/75, (15) ning Vabadusel, Turvalisusel ja Õigusel Rajaneva Ala Suuremahuliste IT-süsteemide Operatiivjuhtimise Euroopa Amet (eu-LISA), mis on asutatud Euroopa Parlamendi ja nõukogu määrusega (EL) nr 1077/2011 (16).
(8)

Vaadeldes seejärel eespool nimetatud impordi mõju hulgimüügihinnale hetkel, mil Peruu ületas lepingus kindlaks määratud künnise, on selge, et ehkki (kõigi eri päritolu) banaanide kaalutud keskmine hulgimüügihind 2017. aasta septembris (861 eurot/tonn) oli 9,5 % madalam kui 2016. aasta septembris (952 eurot/tonn), on ELis toodetud banaanide keskmine hulgimüügihind püsinud suhteliselt stabiilne: 2017. aasta septembris 910 eurot/tonn ja 2016. aasta septembris 915 eurot/tonn.
(3)

Lepingu artikli 27 lõike 2 punkti b alapunktis iv on sätestatud, et ühine ministrite komitee võtab vastu oma kodukorra ning lepingu artikli 27 lõike 3 punktis c on sätestatud, et ühine koostöökomitee otsustab ise oma pädevustingimuste üle. Lepingu artikli 27 lõike 3 punkti b alapunktis viii on sätestatud, et ühine koostöökomitee asutab allkomiteesid, kes abistavad teda tema ülesannete täitmisel.
PVT 86:

see PVT seisneb allpool kirjeldatud meetodite kasutamises sobivas kombinatsioonis, et koguda lahusteid ja vähendada orgaaniliste ühendite õhkuheidet kõikidest seadmetest peale hüdrogeenimisseadme. Oksüdeerimisseadmes õhu kasutamise puhul hõlmab see vähemalt meetodit d. Oksüdeerimisseadmes puhta hapniku kasutamise puhul hõlmab see vähemalt meetodit b, mille kohaldamisel kasutatakse jahutatud vett. Meetod Kirjeldus Kohaldatavus Protsessi integreeritud meetodid a. Oksüdeerimisprotsessi optimeerimine Protsessi optimeerimine hõlmab oksüdeerimisrõhu suurendamist ja oksüdeerimistemperatuuri langetamist, et vähendada lahustiaurude kontsentreerumist protsessigaasis Kohaldatav üksnes uute oksüdeerimisseadmete ja põhjalikult ajakohastatavate käitiste puhul b. Meetodid tahkiste ja/või vedelike kaasahaaramise vähendamiseks Vt punkt 12.1 Üldkohaldatav Meetodid lahusti kogumiseks taaskasutuse eesmärgil c. Kondenseerimine Vt punkt 12.1 Üldkohaldatav d. Adsorbeerimine (regeneratiivne) Vt punkt 12.1 Ei ole kohaldatav puhta hapnikuga oksüdeerimise protsessis tekkiva protsessigaasi puhul

Tabel 11.1 PVTga saavutatav oksüdeerimisseadmest pärineva õhkuheite tase TVOC puhul Näitaja PVTga saavutatav heitetase (40) (ööpäeva või proovivõtuperioodi keskmine) (41) (hapnikusisalduse suhtes korrigeerimata) TVOC 5–25 mg/Nm (42) Asjaomast seiret on kirjeldatud PVTs 2.